
    Forord
   

   
    Åpenhetsutvalget overleverte sin utredning 30. april 2019:
   

   
    
     
      NOU 2019: 10 Åpenhet i grenseland — Bilder, film og lydopptak i helse- og omsorgstjenesten, barnevernet, skolen og barnehagen.
     
    
   

   
    Utredningen redegjør for hvilke regler som gjelder for bilder, film og lydopptak i barnehage, og om barnehagens adgang til å regulere fotografering, filmopptak og lydopptak gjort av ansatte, pårørende, andre besøkende og mediene.
   

   
    NOU 2019: 10 er lite kjent for ledere og ansatte i barnehagen. Med sine 265 sider er dette et svært nyttig og informativt dokument som spesielt ledere kan ha stor nytte av.
   

   
    Av aktuelle temaer som utredningen omtaler grundig er personvern, ytringsfrihet, samtykke og forsvarlig arbeidsmiljø når det gjelder bilder, film og lydopptak i barnehagen.
   

   
    Dette heftet er utarbeidet med NOU 2019: 10 som hovedkilde. Dette er gjort både for å anbefale utredningen, og samtidig gjøre bedre kjent de kapitlene i utredningen som gjelder barnehage.
   

   
    Som redaktør har jeg foretatt utdrag av utredningen, men foretatt noen redaksjonelle endringer i teksten.
   

   
    Oslo, 1. mai 2020
   

   
    Øystein Stette
   

   
    Redaktør

